#  R O M Â N I A NECLASIFICAT

MINISTERUL APĂRĂRII NAŢIONALE Exemplar unic

####  UNITATEA MILITARĂ NR. 02489

####  *Str. Traian, Nr. 199, Galați*

 ***Telefon: 0336.401.461***

 ***CIF - 3346980***

 Nr. \_\_\_\_\_\_\_\_\_din \_\_\_\_\_\_\_\_\_\_\_\_

**A N U N Ţ**

 **SPITALUL MILITAR DE URGENŢĂ „DR. ARISTIDE SERFIOTI” cu sediul în GALAŢI, str. Traian nr. 199,** scoate la concurs,în conformitate cu prevederile Ordinului M.S. nr. 166 din 26.01.2023 pentru aprobarea *metodologiilor privind organizarea și desfășurarea concursurilor de ocupare a posturilor vacante și temporar vacante de medic, medic stomatolog, farmacist, biolog, biochimist și chimist din unitățile sanitare publice sau din direcțiile de sănătate publică, precum și a funcțiilor de șef de secție, șef de laborator și șef de compartiment din unitățile sanitare fără paturi sau din direcțiile de sănătate publică, respectiv a funcției de farmacist-șef în unitățile sanitare publice cu paturi*, cu modificările şi completările ulterioare,

- **un post de medic specialist confirmat în specialitatea Gastroenterologie** în cadrul compartimentului Gastroenterologie din secția Medicină internă / Formațiuni medicale la Directorul medical, personal civil contractual, funcții de execuție, cu contract pe perioadă nedeterminată, cu normă întreagă, durata timpului de lucru fiind de 7 ore/zi, 35 ore/săptămână.

1. **Condiții generale** de ocupare a postului:

Poate ocupa un post vacant sau temporar vacant persoana care îndeplinește condițiile prevăzute de Legea nr. 53/2003 - Codul muncii, republicată, cu modificările și completările ulterioare, și cerințele specifice prevăzute la art. 542 alin. (1) și (2) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare:

a) are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European (SEE) sau cetățenia Confederației Elvețiene;

b) cunoaște limba română, scris și vorbit;

c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările și completările ulterioare;

d) are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;

e) îndeplinește condițiile de studii, de vechime, vechime în specialitate și, după caz, alte condiții specifice potrivit cerințelor postului scos la concurs, inclusiv condițiile de exercitare a profesiei;

f) nu a fost condamnată definitiv pentru săvârșirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârșite cu intenție care ar face o persoană candidată la post incompatibilă cu exercitarea funcției contractuale pentru care candidează, cu excepția situației în care a intervenit reabilitarea;
g) nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii sau față de aceasta nu s-a luat măsura de siguranță a interzicerii ocupării unei funcții sau a exercitării unei profesii;

h) nu a comis infracțiunile prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h) din Hotărârea Guvernului nr. 1336/2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice, cu modificările şi completările ulterioare.

 **B. Condiții specifice de participare la concurs/examen:**

- studii superioare certificate prin diplomă de medic sau diplomă de licență în medicină;

 - certificat de medic specialist în specialitatea gastroenterologie;

 - vechime: stagiu de rezidențiat terminat;

 - conduită morală şi disciplinară corespunzătoare lucrului într-un mediu militar;

 - disponibilitate pentru prezentare la program în cazul solicitărilor de urgenţă;

 - nivelul de acces la informaţii clasificate este *secret de serviciu*, fiind necesar acordul scris al persoanei care doreşte să candideze privind verificarea în vederea obţinerii autorizaţiei de acces la informaţii clasificate sau a certificatului de securitate, în situaţia în care va fi declarată „admisă”.

**C. Dosarul de înscriere la concurs va cuprinde următoarele acte:**

 a) formularul de înscriere la concurs al candidatului în care se menționează postul pentru care dorește să concureze (formularul tip, se găsește pe site-ul spitalului [www.smugalati.ro](http://www.smugalati.ro) la rubrica ”Despre noi / Anunțuri angajare” şi la sediul unității – Anexa nr. 1);

 b) copia de pe diploma de licență și certificatul de medic specialist în specialitatea postului;

 c) copie a certificatului de membru al organizației profesionale şi copia avizului privind exercitarea profesiei de medic pe anul în curs;

 d) dovada/înscrisul din care să rezulte că nu i-a fost aplicată una dintre sancțiunile prevăzute la art.

 455 alin. (1) lit. e) sau f), la art. 541 alin. (1) lit. d) ori e), respectiv la <LLNK 12006 95 10 202 618 55>art. 628 alin. (1) lit. d) sau e) din Legea nr. 95/2006 privind reforma în domeniul sănătății, republicată, cu modificările ulterioare;

 e) acte doveditoare pentru calcularea punctajului prevăzut în Anexa nr. 3 la Ordinul M.S. nr. 166/2023, cu modificările şi completările ulterioare;

f) certificatul de cazier judiciar sau, după caz, extrasul de pe cazierul judiciar.

g) certificatul de integritate comportamentală din care să reiasă că nu s-au comis infracțiuni prevăzute la [art. 1 alin. (2) din Legea nr. 118/2019](https://legislatie.just.ro/Public/DetaliiDocumentAfis/232414) privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea [Legii nr. 76/2008](https://legislatie.just.ro/Public/DetaliiDocumentAfis/215198) privind organizarea și funcționarea Sistemului Național de Date Genetice Judiciare, cu modificările ulterioare, pentru candidații înscriși pentru posturile din cadrul sistemului de învățământ, sănătate sau protecție socială, precum și orice entitate publică sau privată a cărei activitate presupune contactul direct cu copii, persoane în vârstă, persoane cu dizabilități sau alte categorii de persoane vulnerabile ori care presupune examinarea fizică sau evaluarea psihologică a unei persoane;

h) adeverință medicală care să ateste starea de sănătate corespunzătoarepostului pentru care candidează, eliberată de către medicul de familie al candidatului sau de către unitățile sanitare abilitate cu cel mult 6 luni anterior derulării concursului.

 i) copia actului de identitate şi a certificatului de naştere sau orice alt document care atestă identitatea, potrivit legii, aflate în termen de valabilitate;

j)copia certificatului de căsătorie sau a altui document prin care s-a realizat schimbarea de nume, după caz;

k) curriculum vitae, model comun european, redactat în limba română.

 Documentele prevăzute la lit. d) şi f) sunt valabile trei luni și se depun la dosar în termen de valabilitate.

Adeverința care atestă starea de sănătate trebuie să conțină, în clar, numărul, data, numele emitentului şi calitatea acestuia, în formatul standard stabilit prin ordin al ministrului sănătății. Pentru candidaţii cu dizabilităţi, în situaţia solicitării de adaptare rezonabilă, adeverinţa care atestă starea de sănătate trebuie însoţită de copia certificatului de încadrare într-un grad de handicap, emis în condiţiile legii.

Copiile de pe actele prevăzute la  lit. b), c), i) şi j) precum și copia certificatului de încadrare într-un grad de handicap se prezintă însoțite de documentele originale, care se certifică cu mențiunea „conform cu originalul“ de către secretarul comisiei de concurs.

Documentul prevăzut la lit. f) poate fi înlocuit cu o declarație pe propria răspundere privind antecedentele penale. În acest caz, candidatul declarat admis la selecția dosarelor are obligația de a completa dosarul de concurs cu originalul documentului prevăzut la lit. f), anterior datei de susținere a probei scrise și/sau probei practice.

Dosarele de concurs se vor depune personal de către candidați la sediul Spitalului Militar de Urgență „Dr. Aristide Serfioti”– U.M. 02489, strada Traian nr. 199, localitatea Galați, biroul Personal, în în termen de 10 zile lucrătoare de la apariția acestui anunț, în perioada 19.02-01.03.2024**,** în zilele lucrătoare în intervalul orar 09.00-15.00.

Secretar: Col. DIACONU Silviu, telefon 0336.401.461 interior 110.

**D. Concursul pentru ocuparea posturilor vacante va consta în următoarele etape succesive:**

a) selecția dosarelor pentru înscriere (proba A) și pentru stabilirea punctajului rezultat din analiza și evaluarea activității profesionale și științifice pentru proba suplimentară de departajare (proba D), prevăzută în Anexa nr. 3 la Ordinul M.S. nr. 166/2023, cu modificările şi completările ulterioare;

b) proba scrisă (proba B);

c) proba clinică sau practică (proba C);

Se pot prezenta la următoarea etapă numai candidații declarați admiși la etapa precedentă.

Sunt declarați admiși la proba scrisă, respectiv la proba clinică sau practică, candidații care obțin minimum 50 de puncte. Candidații care nu obțin minimum 50 de puncte la proba scrisă în cazul funcțiilor de execuție sunt declarați „respinși” la această probă și nu pot participa la următoarea etapă a concursului, respectiv proba interviu, fiind eliminați din concurs.

 Concursul/examenul va fi organizat în perioada 19.02-22.03.2024.

Calendarul activităților va fi afișat la sediul unității și pe site-ul propriu al spitalului [www.smugalati.ro](http://www.smugalati.ro) la rubrica ”Despre noi / Anunțuri angajare” împreună cu Tematica și bibliografia și modelele de documente.

**CALENDAR DESFĂŞURARE CONCURS**

| **Nr. crt.** | **Etapă concurs** | **Data / Perioada** | **Ora** |
| --- | --- | --- | --- |
|  | Depunerea dosarelor de concurs | 19.02-01.03.2024în zilele lucrătoare în intervalul orar 0900 - 1500 | Tel: 0336.401.461 interior 110 |
|  | Selecţia dosarelor de înscriere şi stabilirea punctajului rezultat din analiza şi evaluarea activităţii profesionale şi ştiinţifice pentru proba suplimentară de departajare (proba D), prevazută în anexa nr. 3 la OMS.166/2023 | 04 – 05.03.2024 |  |
|  | Afişarea rezultatelor selecţiei dosarelor de concurs şi stabilirea punctajului rezultat din analiza şi evaluarea activităţii profesionale şi ştiinţifice pentru proba suplimentară de departajare (proba D) | 05.03.2024 ora 1500 |  |
|  | Depunerea eventualelor contestații cu privire la rezultatul selecției dosarelor de concurs şi stabilirea punctajului rezultat din analiza şi evaluarea activităţii profesionale şi ştiinţifice pentru proba suplimentară de departajare (proba D) | 06.03.2024 până la ora 1500 | Tel: 0336.401.461 interior 110 |
|  | Soluționarea eventualelor contestații cu privire la rezultatul selecției dosarelor de concurs şi stabilirea punctajului rezultat din analiza şi evaluarea activităţii profesionale şi ştiinţifice pentru proba suplimentară de departajare (proba D) și afișarea rezultatului | 07.03.2024 |  |
|  | Desfăşurarea primei probe din concurs, **proba scrisă** | 11.03.2024Intervalul orar 1000-1300 |  |
|  | Notarea și comunicarea rezultatelor probei scrise | 11.03.2024 |  |
|  | Depunerea eventualelor contestaţii cu privire la rezultatul probei scrise | 12.03.2024 până la ora 1500 | Tel: 0336.401.461 interior 110 |
|  | Soluţionarea eventualelor contestaţii cu privire la rezultatul probei scrise şi afişarea rezultatelor | 13.03.2024 |  |
|  | Desfăşurarea **probei clinice/practice** | 14.03.2024 începând cu ora 1000 |  |
|  | Notarea și afișarea rezultatului la **proba clinică/practică** | 14.03.2024 |  |
|  | Depunerea eventualelor contestaţii cu privire la rezultatul probei **clinice/practice** | 15.03.2024 | Tel: 0336.401.461 interior 110 |
|  | Soluţionarea eventualelor contestaţii cu privire la rezultatul probei **clinice/practice** şi afişarea rezultatelor | 18.03.2024 |  |
|  | Afișare rezultatelor finale ale concursului | 19.03.2024 |  |

Eventuale contestații privind rezultatul selecției dosarelor de concurs, probei scrise şi interviului se depun conform graficului la sediul Spitalului Militar de Urgență „Dr. Aristide Serfioti” – U.M. 02489, strada Traian nr. 199, localitatea Galați, la biroul Personal, în zilele lucrătoare în intervalul orar 09.00-15.00.

**Încadrarea** personalului declarat admis se va face în termen de maximum 15 zile lucrătoarte de la data afișării rezultatelor finale ale concursului.

**TEMATICA ȘI BIBLIOGRAFIA PENTRU CONCURS**

I. PROBA SCRISĂ

1. Refluxul gastroesofagian. Esofagita de reflux. (pg. 21-34)
2. Acalazia. Patologia esofagiana functionala. (pg. 53-61)
3. Neoplasmul esofagului. (pg. 62-76)
4. Sindroame dispeptice functionale. (pg. 44-52)
5. Gastritele cronice. (pg. 91-96)
6. Ulcerul gastroduodenal. (pg. 97-117)
7. Tumorile benigne ale stomacului. (pg. 133-155)
8. Cancerul gastric. (pg. 155-167)
9. Suferintele gastrice postoperatorii. (pg. 118-125)
10. Digestia si absorbtia intestinala. (pg. 183-193)
11. Diareele cronice. (pg. 2212-220)
12. Enteropatiile disenzimatice si enteropatia glutenica. (pg. 263-287)
13. Boala Crohn si rectocolita ulcerohemoragica. (pg. 288-335)
14. Sindromul de malabsorbtie. (pg. 200-211)
15. Colonul iritabil. Constipatia cronica. (pg. 221-233, pg. 246-262)
16. Polipii colonici. (pg. 388-396)
17. Cancerul de colon. (pg. 397-428)
18. Diverticuloza intestinala. (pg. 345-361)
19. Etiopatogenia si fiziopatologia insuficientei pancreatice exo- si endocrine. (pg. 429-439)
20. Pancreatite acute. (pg. 440-451)
21. Pancreatitele cronice. (pg. 452-463)
22. Cancerul pancreatic. (pg. 472-478)
23. Colecistitele si angiocolitele acute. (pg. 781-789)
24. Litiaza biliara. (pg. 769-777)
25. Tumorile cailor biliare. (pg. 795-818)
26. Suferintele post-colecistectomie. (pg. 790-785)
27. Sindromul de hipertensiune portala. (pg. 638-652)
28. Encefalopatia hepatica. (pg. 676-691)
29. Hepatitele acute virale si medicamentoase. (pg. 562)
30. Hepatitele cronice. (pg. 504, 521, 537, 562)
31. Cirozele ficatului si complicatiile sale. (pg. 653)
32. Ciroza biliara primitiva. (pg. 575)
33. Colangita sclerozanta primitiva. Hemocromatoza. Boala Wilson. (pg. 568, 590, 596)
34. Patologia hepatica alcool-indusa. (pg. 606)
35. Chistul hidatic si tumorile benigne hepatice. (pg. 714)
36. Cancerul hepatic. (pg. 720)
37. Peritonitele acute si cronice. (pg. 819)
38. Hemoragiile digestive superioare si inferioare. (pg. 168, 234)

# II.1 PROBA CLINICA – de gastroenterologie

Pentru proba clinică de specialitate se vor alege bolnavi cu afecțiuni din tematica probei scrise

# II.2 PROBA CLINICA – de medicină internă

1. Bronhpatiile obstructive (bronșite cronice, astmul bronșic, bronsiectazia, emfizemul obstructiv)
2. Cordul pulmonar cronic.
3. Pleureziile
4. Pneumoniile
5. Cancerul bronșic
6. Cardiopatia ischemică
7. Hipertensiunile arteriale
8. Insuficiența cardiacă
9. Sindromul mediastinal
10. Glomerulonefritele acute și cronice
11. Pielonefritele acute și cronice
12. Diabetul zaharat
13. Obezitatea
14. Hemopatiile maligne
15. Anemii hemolitice
16. Anemiile megaloblastice
17. Anemia feriprivă
18. Sindroamele hemoragipare
19. Arteriopatiile obstructive periferice
20. Poliartrita reumatoida, spondilita anchilopoietica
21. Colagenozele

# III. PROBA PRACTICA

1. Explorarea esofagului: pH-metrie, manometrie, timpul de tranzit și eliminarea
2. Examenul coprologic
3. Examenul coproparazitologic (efectuare, interpretare)
4. Examenul radiologic al tubului digestiv: executare, interpretarea radiografiilor
5. Ecografia tubului digestiv
6. Colangiopancreatografia endoscopica retrograda
7. Interpretarea unei scintigrafii hepatice
8. Interpretarea unei angiografii mezenterice superioare, inferioare și de trunchi celiac
9. Interpretarea unei electroforeze și imunoelectroforezei proteinelor plasmatice
10. Explorarea biochimică a ficatului (metode, tehnici, interpretarea rezultatelor)
11. Interpretarea unui buletin cu markerii virali ai hepatitelor acute și cronice
12. Ecografia ficatului, pancreasului, colecistului și căilor biliare
13. Endoscopia digestivă superioară și inferioară: tehnici de examinare, interpretarea imaginilor endoscopice
14. Interpretarea rezultatelor histopatologice ale fragmentelor bioptice esofagiene, gastrice, duodenale, jejunale, colonice
15. Interpretarea rezultatelor histopatologice ale biopsiei hepatice în hepatitele cronice și ciroze
16. Interpretarea rezultatelor CT hepatice, pancreatice, retroperitoneale

**BIBLIOGRAFIA**

* Gastroenterologie și hepatologie clinică. Anca Trifan, Cristian Gheorghe, Dan Dumitrașcu, Mircea Diculescu, Liana Gheorghe, Ioan Sporea, Marcel Tantau, Tudorel Ciurea, Ed. Medicală, 2018.

***NOTE:***

*Prevederile actelor normative cuprinse în bibliografie se studiază cu modificările şi completările ulterioare, după caz.*

*Pentru respectarea reglementărilor privind protecția datelor personale ale candidaților și asigurarea transparenței concursului, rezultatele în urma procesului de selecție, de notare a tuturor probelor, precum si rezultatele obținute la soluționarea contestațiilor vor fi afișate anonimizat în baza codului numeric de identificare atribuit la înscriere și care corespunde cu numărul de înregistrare al dosarului de participare la concurs.*

*Candidaților care vor promova concursul, urmează a li se verifica aptitudinea / compatibilitatea cu profesia / activitatea / locul de muncă, conform art. 13 din HG 355/2007 republicată, privind supravegherea sănătății lucrătorilor prin Fișa de aptitudini ce va fi eliberată de către medicul de medicina muncii al unității, pe baza examenului clinic general şi al investigațiilor medicale stabilite de către acesta..*

*Dacă în urma examenului clinic general şi al investigațiilor medicale, medicul de medicina muncii al unității constată inaptitudinea candidatului admis la concurs pentru profesia solicitată, candidatul va fi declarat inapt pentru locul de muncă respectiv, neputând fi angajat. In aceste condiții se va comunica posibilitatea de a ocupa postul scos la concurs de către candidatul care a obținut nota finală imediat inferioară, cu punctaj de promovare.*

Informații suplimentare se pot obține la Biroul personal al unității, tel. 0336.401.461 interior 110.

## **COMANDANTUL UNITĂŢII MILITARE 02489 GALAŢI**

 **Colonel medic**

 **CONSTANTIN-MARINEL VLASE**

 **AVIZUL STRUCTURII DE SECURITATE** ŞEF AL PERSONALULUI Colonel

SILVIU DIACONU